Държавен вестник, бр. 77, 2006 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  77
1. запознават родителите с принципите и с
организацията на интегрираното обучение и
възпитание;
2. консултират родителите при усвояване-
то на различни форми и техники на работа с
деца и ученици със специални образователни
потребности и използването на специална ли-
тература;
3. консултират родителите за използването
на различни видове терапии—фамилна терапия,
арттерапия, музикотерапия, кинезитерапия,
сензорна стимулация и др., съобразно индиви-
дуалните потребности на децата и учениците
със специални образователни потребности;
4. съдействат за включването и участието на
родителите в дискусии по въпросите на интег-
рираното обучение;
5. консултират учениците със специални
образователни потребности и техните роди-
тели за възможностите за професионално об-
разование и обучение и професионална реа-
лизация;
6. оказват методическа помощ на екипите
от специалисти по чл. 28, ал. 6 и чл. 37, ал. 3 от
Правилника за прилагане на Закона за народ-
ната просвета, работещи с интегрираните деца
и ученици в детските градини, общообразова-
телните и професионалните училища;
7. подпомагат детските градини и учили-
щата при планирането на необходимите ре-
сурси и материално-техническа база и при
адаптирането на пространството в групата в
детската градина или в класната стая в учили-
щето за осигуряване на качествен образова-
телно-възпитателен процес на интегрирани-
те деца и ученици.
Чл. 9. В областта на образователно-възпи-
тателния и рехабилитационния процес ресурс-
ните центрове извършват следните дейности:
1. осъществяват ранно педагогическо въз-
действие на деца със специални образователни
потребности;
2. участват чрез свои специалисти в състава
на екипите за комплексно педагогическо оце-
няване към регионалните инспекторати по об-
разованието при оценяването на образовател-
ните потребности на децата и учениците с ув-
реждания и при насочването им към обучение;
3. участват в разработването на индивиду-
алните програми за обучение и развитие на
интегрираните деца и ученици със специални
образователни потребности съвместно с еки-
пите от специалисти по чл. 28, ал. 6 и чл. 37,
ал. 3 от Правилника за прилагане на Закона
за народната просвета и с родителите на деца-
та и учениците;
4. провеждат обучение на интегрираните деца
и ученици със специални образователни пот-
ребности съвместно с учителите на групата в
детската градина или в паралелката в училище-
то, в които се осъществява интегрирано обуче-
ние и възпитание;
 5. провеждат индивидуална и групова рабо-
та с интегрираните ученици с нарушено зрение
по специалните предмети от учебния план на
училището за деца с нарушено зрение, както и
с интегрираните ученици с увреден слух по спе-
циалните предмети от учебния план на учили-
щето за деца с увреден слух;
6. разработват дидактични материали за
подпомагане на обучението и възпитанието на
деца и ученици със специални образователни
потребности и материали за популяризиране на
интегрираното обучение;
7. организират и участват в осъществяването
на различни форми за повишаване на знанията
и уменията на учители, работещи с деца и учени-
ци със специални образователни потребности;
8. участват в провеждането на изследвания и
разработки по въпросите на обучението и въз-
питанието на деца и ученици със специални
образователни потребности;
9. събират и анализират информация, свър-
зана с процеса на интегриране на децата и уче-
ниците със специални образователни потреб-
ности в областта.
Чл. 10. (1) Ресурсните центрове координи-
рат процеса на интегриране на децата и учени-
ците със специални образователни потребнос-
ти в системата на народната просвета, като:      
1. взаимодействат с учители, родители, со-
циални партньори, образователна среда;
2. развиват разнообразни форми на сътруд-
ничество с институции, с физически и юриди-
чески лица за подпомагане на обучението на
децата и учениците със специални образовател-
ни потребности;
3. организират и провеждат регионални ини-
циативи по въпросите на интегрираното обуче-
ние и възпитание;
4. осъществяват взаимодействие по пред-
мета на дейността си с детските градини, учи-
лищата и обслужващите звена в системата на
народната просвета, както и с областните и
общинските администрации, с отделите за зак-
рила на детето, с ръководствата на регионал-
ните структури на представителните органи-
зации на работниците и служителите и на ра-
ботодателите, с юридически лица с нестопан-
ска цел и др.
 (2) Началникът на регионалния инспекто-
рат по образованието координира взаимодейс-
твието на ресурсния център с органите, инсти-
туциите и организациите по ал. 1, т. 4.
Г л а в а  т р е т а
УПРАВЛЕНИЕ И ФУНКЦИОНИРАНЕ
Чл. 11. (1) Ресурсните центрове се ръководят
и представляват от директор, който се назнача-
ва от министъра на образованието и науката.
(2) Специализиран орган за разглеждане и
решаване на основни педагогически въпроси е
педагогическият съвет на ресурсния център.